સ્વામીજીએ હસતાં હસતાં એના ખભા ઉપર હાથ મૂકતાં કહ્યું, ‘ભાઈ તારી વાત તો જાણે સાચી છે.’ સંત મહાત્માઓના આટઆટલા ઉપદેશો પછી પણ દુનિયાના જો આવા હાલ હોય તો તું જરા વિચારી જો કે, સાધુ-સંતોનું અસ્તિત્વ જ ન હોત તો જગતનું શું થાત? આ સાંભળીને પેલા પ્રશ્ન પૂછનાર ભાઈના મનનું સમાધાન તો થઈ જ ગયું હશે પરંતુ સ્વામી શ્રદ્ધાનંદજીએ પણ ખૂબ જ ઓછા શબ્દો દ્વારા ખૂબ જ મહત્ત્વની વાત કરી છે. સંતો અને મહાત્માઓ તો પ્રભુ દ્વારા એમનો સંદેશો લઈને આવતા દેવદૂત સમાન છે. સત્ય, અહિંસા, પ્રેમ, શાંતિ અને કરુણા એમનો જીવનસંદેશ હોય છે.